b'\n_START_ARTICLE_\nZ\xe2\x80\x99ha\xe2\x80\x99dum\n_START_SECTION_\nAika ennen vuotta 2261\n_START_PARAGRAPH_\nPlaneetta Z\xe2\x80\x99ha\xe2\x80\x99dumin elinymp\xc3\xa4rist\xc3\xb6 oli k\xc3\xa4yt\xc3\xa4nn\xc3\xb6ss\xc3\xa4 tuhottu raivokkaissa sodissa. T\xc3\xa4st\xc3\xa4 johtujen Varjot siirtyiv\xc3\xa4t asumaan planeetan pinnan alle. Planeetalle j\xc3\xa4i vain muutamia raunioita todisteeksi siell\xc3\xa4 asuneesta sivilisaatiosta. Planeetan ilmakeh\xc3\xa4n koostumus ei ole ihmisille sopiva._NEWLINE_Maasta l\xc3\xa4htenyt avaruusalus l\xc3\xb6ysi todisteita Varjojen olemassaolosta, ja her\xc3\xa4tti rodun edustajat horroksestaan. Varjot antoivat ihmisille mahdollisuuden yhteisty\xc3\xb6h\xc3\xb6n. Morden suostui t\xc3\xa4h\xc3\xa4n, ja h\xc3\xa4nest\xc3\xa4 tuli yhteyshenkil\xc3\xb6 Varjojen, Centaurien tasavallan ja Maan presidentin Morgan Clarkin hallinnon kanssa. Yhteisty\xc3\xb6st\xc3\xa4 kielt\xc3\xa4ytyneet, kuten Anna Sheridan, joko tapettiin siin\xc3\xa4 silm\xc3\xa4nr\xc3\xa4p\xc3\xa4yksess\xc3\xa4 tai vietiin Varjojen avaruusalukseen ja liitettiin osaksi el\xc3\xa4v\xc3\xa4\xc3\xa4 tietokoneprosessoria. Varjot rakensivat planeetalle habitaatin ihmisten suojaksi._NEWLINE_Kun Varjoille selvisi, ett\xc3\xa4 Anna Sheridan oli liitetty osaksi Varjojen inhimillist\xc3\xa4 tietokonej\xc3\xa4rjestelm\xc3\xa4\xc3\xa4, h\xc3\xa4net irrotettiin ja l\xc3\xa4hetettiin avaruusasema Babylon 5:lle houkuttelemaan John Sheridan planeetalle. John Sheridan sai selville, ett\xc3\xa4 Annan persoonallisuus ja oma tahto olivat tuhoutuneet Varjojen aluksessa olon aikana. Kun Varjot yrittiv\xc3\xa4t hy\xc3\xb6k\xc3\xa4t\xc3\xa4 John Sheridanin kimppuun, Sheridan surmasi ensimm\xc3\xa4isen Varjon ja siirtyi ulos parvekkeelle, josta h\xc3\xa4n komensi ydinaseella miinoitetun avaruusalus Valkot\xc3\xa4hden tuhoamaan Varjojen p\xc3\xa4\xc3\xa4kaupungin. Sheridan itse hypp\xc3\xa4si l\xc3\xa4hes pohjattomaan kuiluun. Valkot\xc3\xa4hti r\xc3\xa4j\xc3\xa4hti tuhoten kaupungin ja tappaen Varjot ja Anna Sheridanin.\n_START_SECTION_\nVuosi 2261\n_START_PARAGRAPH_\nKun p\xc3\xa4\xc3\xa4kaupunki oli tuhoutunut, Sheridan havahtui syv\xc3\xa4ll\xc3\xa4 maan alla, havaiten olevansa olennon nimelt\xc3\xa4 Lorien kanssa. Sheridan sai selville, ett\xc3\xa4 Lorien oli galaksin ensimm\xc3\xa4isen \xc3\xa4lyllisen rodun edustaja. Sheridanille paljastui my\xc3\xb6s, ett\xc3\xa4 h\xc3\xa4n oli parhaillaan el\xc3\xa4m\xc3\xa4n ja kuoleman rajamailla._NEWLINE_Palattuaan Babylon 5:lle Sheridanille paljastuu, ett\xc3\xa4 Delenn on suunnitellut massiivista iskua Z\xe2\x80\x99ha\xe2\x80\x99dumiin. Palatessaan Sheridan havaitsee kannatuksensa hiipuvan, ja ett\xc3\xa4 Delennin suunnitelmia vastustavat mielenosoitukset ovat alkamassa. Kuitenkin Sheridanin kannatus nousee huippuunsa, onhan h\xc3\xa4n ainoa Z\xe2\x80\x99ha\xe2\x80\x99dumista el\xc3\xa4v\xc3\xa4n\xc3\xa4 palannut.\n_START_SECTION_\nVuoden 2261 j\xc3\xa4lkeen\n_START_PARAGRAPH_\nSodan j\xc3\xa4lkeen PSI-poliisi Alfred Bester saapui Babylon 5:lle, vaatien p\xc3\xa4\xc3\xa4st\xc3\xa4 Z\xe2\x80\x99ha\xe2\x80\x99dumiin tutkimaan sinne j\xc3\xa4\xc3\xa4nytt\xc3\xa4 varjojen teknologiaa voidakseen poistaa rakastettunsa Carolynin aivoista Varjojen asettamat implantit. Sheridan vei Besterin, Delennin ja Lyta Alexanderin planeetalle. Planeetan evakuointi oli k\xc3\xa4ynniss\xc3\xa4: drakhit ja alempiarvoiset Varjot olivat poistumassa galaksista viimeist\xc3\xa4 kertaa. Sheridan ymm\xc3\xa4rsi asioiden olevan pahasti vialla, ja m\xc3\xa4\xc3\xa4r\xc3\xa4si aluksen palaamaan takaisin. Vain minuutteja my\xc3\xb6hemmin planeetta tuhoutui massiivisessa r\xc3\xa4j\xc3\xa4hdyksess\xc3\xa4. My\xc3\xb6hemmin paljastui, ett\xc3\xa4 Lyta Alexander l\xc3\xa4hetti viestin, joka k\xc3\xa4ynnisti planeetan itsetuhon.'